钦定古今图书集成/明伦汇编/宫闱典/第113卷 > 韦寿
## 钦定古今图书集成/明伦汇编/宫闱典/第113卷 > 韦寿

按《隋书韦世康传》：“世康从父弟寿，字世龄。父孝宽，周
上柱国、郧国公。寿在周，以贵公子早有令誉，为右侍
上士，迁千牛备身。赵王为雍州牧，引为主簿，寻迁少
御伯。武帝亲征高氏，拜京兆尹，委以后事。以父军功，
赐爵永安县侯，邑八百户。高祖为丞相，以其父平尉
迥，拜寿仪同三司，进封滑国公，邑五千户，俄以父丧”
去职。高祖受禅，起令视事。寻迁恒、毛二州刺史，颇有
治名。开皇十年，以疾征还，卒于家，时年四十二，谥曰
定。仁寿中，高祖为晋王广纳其女为妃，以其子保峦
嗣。寿弟霁，位至太常少卿、安邑县伯。津位至内史侍
郎，判民部尚书事。世康从父弟操，字元节，刚简有风
概。仕周，致位上开府、光州刺史。高祖为丞相以平尉
迥功进位柱国封平桑郡公历青荆二州总管卒官
谥曰：“静。”